stanford-oval/wikipedia huggingface dataset:
Gdynian päärautatieasema
Aiheesta muualla

Kuvia tai muita tiedostoja aiheesta Gdynian päärautatieasema Wikimedia Commonsissa
PKP Trójmiasta - Kolmoiskaupunki Gdańsk-Gdynia-Sopotin ja lähiseudun alueellisia junavuoroja  (trojmiasto.pl)
Gdynian päärautateaseman aikatauluja (englanniksi) (portalpasazera.pl)
Gdynia Główna - PKP timetable (englanniksi) (polishtrains.eu)
Gdynia Central Railway Station / Gdynia Główna (englanniksi) (rail.cc)
| --- | --- |
Auktoriteettitunnisteet :  Deutsche Bahn
Genesia

| Genesia> Γενέσια |
| --- | --- |
Tyyppi:  uskonnollinen juhla vainajien kunniaksi
Päivämäärä:  Boedromion 5. (syys-lokakuu)
Järjestämistiheys:  vuosittain
Paikkakunta:  Ateena, Attika, Kreikka
Genesia (m.kreik. Γενέσια) oli antiikin Ateenassa vietetty juhla vainajien muistoksi ja kunniaksi. Sitä vietettiin Boedromion-kuun 5. päivä eli nykyisen syys–lokakuun aikoihin.
Genesia-juhlan nimi viittaa esi-isiin (γενέται, genetai). Juhlaa vietettiin geometrisella ja arkaaisella kaudella noin 800–500 eaa., mutta sen vietto vaikuttaa lakanneen klassisella kaudella 400-luvun eaa. kuluessa. Juhlassa uhrattiin maalle (γῆ, gē, tai Gaialle).
Geba

| Geba |
| --- | --- |
 Gebajoki Guinea-Bissaussa.
Laskupaikka:  Atlantin valtameri
Maat:  Guinea, Senegal, Guinea-Bissau
Pituus:  544 km
Geba on Atlantin valtamereen laskeva joki Guineassa, Senegalissa ja Guinea-Bissaussa. Sen pituus on noin 544 kilometriä.
Joki saa alkunsa Guinean pohjoisosasta, virtaa Senegalin Casamancen alueen läpi ja laskee Atlanttiin Bissaun kaupungin lähellä muodostaen laajan estuaarin. Geba oli aikoinaan tärkeä kulkureitti, jonka ympärille muodostui Kaabun valtakunta. Se on liikennöintikelpoinen alle 2 000 tonnin aluksilla 149 kilometrin pituudelta. Sivujokia ovat Colufe ja Corubal.
Aiheesta muualla

Kuvia tai muita tiedostoja aiheesta Geba Wikimedia Commonsissa
| --- | --- |
Auktoriteettitunnisteet :  VIAF
Bernard Genghini

| 0 | 1 | 2 |
| --- | --- | --- |

Henkilötiedot
Koko nimi: Bernard Genghini
Syntymäaika: 18. tammikuuta 1958
Syntymäpaikka: Soultz-Haut-Rhin, Ranska
Pelipaikka: Keskikenttäpelaaja
Pituus: 179 cm
Seurat
| Vuodet | Seura | O (M) |
| 1976-1982   1982-1983   1983-1986   1986   1986-1988   1988-1989 | FC Sochaux   Saint-Étienne   AS Monaco   Servette   Olympique de Marseille   Bordeaux |  |
Maajoukkue
| 1980-1986 | Ranska | 27(6) |
Valmennusura
1992-1995: FC Mulhouse
Bernard Genghini (s. 18. tammikuuta 1958 Soultz-Haut-Rhin) on ranskalainen jalkapalloilija, joka pelasi keskikenttäpelaajana. Genghini on toiminut peliuransa jälkeen myös valmentajana, mutta on lopettanut tämänkin uran.
Genghini edusti Ranskaa yhteensä kolmissa arvokisoissa, MM-kisoissa vuosina 1982 ja 1986 sekä Ranskan mestaruuteen päättyneissä EM-kisoissa 1984.
García IV (Navarra)

García IV Ramírez Navarran kuningas, Compendio de crónicas de reyes 1312-1325
Garcia IV patsas Pamplonassa
García IV (V) Ramírez (k. 21. marraskuuta 1150 Lorca, Navarra) oli Navarran kuningas vuosina 1134–1150.
Suku

Hänen isänsä oli Monzónin herra Ramiro Sánchez ja äitinsä El Cidin tytär Cristina. Hänen isoisänsä oli Sancho IV.
Vuonna 1131 kirjoittamassaan testamentissaan Aragonian ja Navarran kuningas Alfonso I jätti pääosan valtakunnastaan Johanniittain ritarikunnalle, Temppeliherrain ritarikunnalle sekä Pyhän haudan kirkolle, joiden hän uskoi jatkavan vastauskonpuhdistusta eli reconquistaa. Aragonialaiset ja navarralaiset kieltäytyivät kuitenkin hyväksymästä testamenttia, ja aragonialaiset valitsivat kuninkaaksi Alfonson veljen Ramiro II:n (1134–1137), jolloin valtioliitto purkaantui.
Kuningas

Navarralaiset valitsivat kuninkaaksi García III:n jälkeläisen García IV:n. Garcían täytyi taistella kuninkuutensa puolesta ja vuoden 1140 rauhassa Ramiro II:n perillinen Ramón Berenguer IV tunnusti Garcían oikeuden kruunuun.
García IV rikkoi Aragonian ja Navarran liiton julistamalla itsensä Kastilian Alfonso VII:n vasalliksi, Espanjan "keisariksi", mutta vuotta myöhemmin hän purki liiton Kastilian kanssa ja liittoutui portugalilaisten kanssa Kastiliaa ja Aragonia vastaan. Ramiron kruunusta luopumisen vuonna 1137 jälkeen Espanjan kuningaskuntien välillä alkoi sodankäynnin ja juonittelun kausi, joka päättyi vuonna 1149. Näistä sodista huolimatta García IV teki yhteistyötä Alfonso VII:n kanssa muslimialmohadeja vastaan ​​ja osallistui Almerían valloittamiseen vuonna 1147.
Perintö

García IV:n kuoltua häntä seurasi kuninkaana poika Sancho VI.
Avioliitot ja jälkeläiset

García Ramírez avioitui vuonna 1130 Marguerite de L'Aiglen (k. 1141) kanssa, joka oli Gilbert de L'Aiglen ja Juliana du Perchen, Perchen kreivin Geoffrey II:n tyttärentytär.
Heille syntyi neljä lasta, joista hän tunnusti vain kolme ensimmäistä:
Sancho IV Garcés "Viisas", Navarran kuningas 1150–1194, ensimmäinen hallitsija, joka käytti arvonimeä "Navarra". avioitui Kastilian prinsessa Sanchan kanssa, joka oli Leónin, Galician, Leónin ja Kastilian kuningas Alfonso VII:n ja tämän ensimmäisen puolison, kuningatar Berenguelan tytär
Blanca Garcés (1133 jälkeen – 12. elokuuta 1156), avioitui vuonna 1151 Kastilian kuningas Sancho III:n kanssa
Margarita (n. 1135 – 12. elokuuta 1183), avioitui 1149 Sisilian kuningas Vilhelm I Pahan kanssa ja hallitsi Sisilian kuningattarena sijaishallitsijana; heille syntyi neljä poikaa, joista yhdestä tuli Sisilian kuningas Vilhelm II
Rodrigo (n. 1135 – n. 1175), tunnettiin myöhemmin nimellä Henrik (Enrico), josta sisar/sisarpuoli Sisilian sijaishallitsija, kuningatar Margarita teki vuonna 1166 Montescaglioson kreivin ja Tarantinon prinssin vuonna 1168
García Ramírez avioitui 24. kesäkuuta 1144 toisen kerran Kastilian prinsessa Urracan (1133 – n. 1179) kanssa, joka oli Leónin ja Kastilian kuninkaan Alfonso VII:n ja hänen rakastajattarensa Gontrodo Pérezin avioton tytär.
Heille syntyi:
Sancha (1148–1176), avioitui ensin Béarnin varakreivi Gaston V:n kanssa ja toisen kerran Pedro Manrique de Laran, Narbonnen varakreivi ja Molinan herran kanssa
García II (Galicia ja Portugali)

Iberian niemimaan valtiot vuonna 1065:
  Garcia II:n valtakunta (Galicia)
  Alfonso VI:n valtakunta (León)
  Sancho II:n valtakunta (Kastilia)
García II (1042–1090) oli Galician kuningas vuosina 1065–1071.
Nousu valtaan

García oli isänsä Kastilian ja Leónin Ferdinand I:n nuorin poika. Isä jakoi valtakuntansa kolmen poikansa kesken siten, että Sancho II sai Kastilian, Alfonso VI Leonin ja García Galician sekä siihen kuuluvan osan Portugalia. Lisäksi García sai Badajozin ja Sevillan muslimivaltioiden verotusoikeuden. Tyttäriään Ferdinand I kielsi menemästä naimisiin.
Garcían karkotus kuningaskunnastaan

Ferdinand I:n pojista vanhin Sancho ei hyväksynyt isänsä päätöstä valtakunnan jakamisesta. Hän riiteli isänsä suosikin Alfonson kanssa ja löi tämän 1068 Llantadan taistelussa. Voitto ei tuonut Sancholle lisää maita, mutta Garcían kustannuksella hän hyötyi enemmän: vuonna 1071 hän pakotti despoottisen ja epäluuloisen Garcían luopumaan vallasta ja lähetti tämän vankeuteen Sevillaan.
Paluu takaisin

Vuoden 1072 alussa Sancho löi jälleen veljensä Alfonson ja ajoi tämän pois kuningaskunnastaan. Kun Alfonso etsi turvapaikkaa Toledosta, Sancho julistautui myös Leónin kuninkaaksi. Näin Sancho oli valloittanut ja yhdistänyt isänsä valtakunnan. Hänen valtakautensa katkesi kuitenkin jo samana vuonna, kun veljesten sisaren Urracan lähettämän salamurhaajan onnistui surmata hänet. Alfonso palasi maanpaosta, samoin García.
García syrjäytetään toisen kerran

García palasi Galiciaan vuoden 1072 loppupuolella, mutta Alfonso vangitsi hänet 1073. García vietti lopun elämänsä vankina Lunan linnassa.
Garpin maailma (elokuva)

| Garpin maailma> The World According to Garp |
| --- | --- |

Ohjaaja:  George Roy Hill
Käsikirjoittaja:  John Irving ja Steve Tesich
Perustuu:  Irvingin romaaniin
Tuottaja:  George Roy Hill
Säveltäjä:  David Shire
Kuvaaja:  Miroslav Ondříček
Leikkaaja:  Stephen A. Rotter
Tuotantosuunnittelija:  Henry Bumstead
Pukusuunnittelija:  Ann Roth
Pääosat:   Robin Williams  Mary Beth Hurt  Glenn Close  John Lithgow 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  1982
Kesto:  136 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Garpin maailma (The World According to Garp) on yhdysvaltalainen draamaelokuva vuodelta 1982. Elokuvan käsikirjoituksen sovittivat John Irvingin samannimisestä romaanista Irving itse sekä Oscar-palkittu käsikirjoittaja Steve Tesich, ja sen ohjasi George Roy Hill. Pääosia näyttelevät Robin Williams, Mary Beth Hurt, Glenn Close ja John Lithgow. Elokuvan tarina seuraa feministisen yksinhuoltajaäidin Garp-nimisen pojan varttumista ja erikoisia elämänkäänteitä kehdosta hautaan, ja elokuvan tyylilaji vaihtelee satiirista melodraamaan.
Rooleja

| 0 | 1 | 2 |
| --- | --- | --- |
|  Robin Williams  | … |  Garp   |
|  Glenn Close  | … |  Jenny Fields   |
|  Mary Beth Hurt  | … |  Helen Holm   |
|  John Lithgow  | … |  Roberta Muldoon   |
|  Swoosie Kurtz  | … |  Hooker   |
|  Hume Cronyn  | … |  herra Fields   |
|  Jessica Tandy  | … |  rouva Fields   |
|  James McCall  | … |  nuori Garp   |
|  Peter Michael Goetz  | … |  John Wolfe   |
|  George Ede  | … |  Dean Bodger   |
|  Mark Soper  | … |  Michael Milton   |
|  Nathan Babcock  | … |  Duncan   |
|  Ian MacGregor  | … |  Walt   |
|  Warren Berlinger  | … |  Stew Percy   |
|  Susan Browning  | … |  Midge Percy   |
|  Brandon Maggart  | … |  Ernie Holm   |
|  Jenny Wright  | … |  Cushie   |
|  Brenda Currin  | … |  Pooh   |
|  Harris Laskaway  | … |  Randy   |
|  Jillian Ross  | … |  nuori Cushie   |
|  Laurie Robyn  | … |  nuori Pooh   |
Lähde:
Vastaanotto

Suomessa aikalaisarviot Garpin maailmasta olivat melko nihkeitä. Kymmenestä suomalaisesta ensi-iltakriitikosta viisi antoi sille kaksi tähteä, yksi yhden tähden, yksi ei sitäkään ja kolme ei ollut arvioinut elokuvaa. Keskiarvoksi tuli Projektio-lehden laskukaavalla 1,57 tähteä neljästä. Video-oppaassa vuodelta 1994 Bello Romano piti näyttelijätyötä, etenkin Williamsin ja tämän äitiä esittävän Glenn Closen roolisuorituksia elokuvan parhaana antina. Hän antoi elokuvalle neljä tähteä viidestä, mikä teoksen mukaan vastaa sanallista arviota ”erinomainen”. Huomiota herätti aikoinaan myös John Lithgow’n rooli sukupuoltaan vaihtaneena Robertana, entisenä amerikkalaisen jalkapallon pelaajana. Sekä Close että Lithgow olivat ehdokkaina sivuosa-Oscarin saajiksi.
Aiheesta muualla

Garpin maailma Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The World According to Garp (film)
Käännös suomeksi
Gay-Lussacin laki

Kahden eripaineisen kaasun tilavuus-lämpötila -kuvaajat eli isobaarit. Tilavuuden muutos on suoraan verrannollinen lämpötilan muutokseen, mikä ilmentää Gay-Lussacin lakia.
Animaatiossa tilavuuden ja lämpötilan välinen yhteys.
Gay-Lussacin laki on termodynamiikan laki, joka kuvaa vakiomassaisen ideaalikaasun käyttäytymistä vakiopaineessa (isobaarinen prosessi). Sen mukaan kaasun tilavuus on suoraan verrannollinen absoluuttiseen lämpötilaan. Jos myös paine saa muuttua, yleistyy Gay-Lussacin laki ideaalikaasun tilanyhtälöksi.
Historia

Lain keksi ensimmäisenä ranskalainen fyysikko ja kemisti Jacques Alexandre César Charles vuonna 1787. Myös toinen ranskalainen fyysikko ja kemisti Joseph Louis Gay-Lussac tutki samoja kaasujen lainalaisuuksia. Hänen työnsä ajoittuu vuosille 1801−1802, jolloin se myös julkaistiin ensimmäisen kerran. Gay-Lussac kuitenkin tiesi Charlesin työstä 15 vuotta aiemmin ja antoi tälle kunnian asiasta.
Tämä ideaalikaasujen periaate tunnetaan Saksassa nimellä Gay-Lussacin 1. laki, Ranskassa ja Espanjassa ja Englannissa nimellä Charlesin laki, Englannissa myös nimellä Tilavuuksien laki ja Espanjassa myös nimellä Charlesin ja Gay-Lussacin laki.
Perusteet

Vakiopaineessa ideaalikaasun tilavuus kasvaa lineaarisesti lämpötilan kasvaessa. Tämä yhteys voidaan esittää yhtälöllä V = bT, jossa b vakio, tai vaihtoehtoisesti
eli
Eräs mielenkiintoinen huomio Gay-Lussacin laissa on se, että ideaalikaasun tilavuus-lämpötilakäyrät eli isobaarit ekstrapoloituvat kohti absoluuttista nollapistettä. Toisin sanoen lämpötilassa 0 K (= −273,15 °C) ideaalikaasun tilavuus pienenisi nollaksi. Tämän huomion teki ensimmäisenä Gay-Lussac.
Gallia Aquitania

| Gallia Aquitania Provincia Gallia Aquitania> Rooman provinssi |
| --- | --- |

 Gallia Aquitanian provinssin alue vuonna 125.
Valtio:  Rooman valtakunta
Nykyinen valtio/alue:  Ranska
Perustettu:  16 eaa.
Lakkautettu:  n. 293
Hallinto:  
 – hallinnon tyyppi:  keisarin provinssi
 – hallinnollinen keskus:  Mediolanum Santonum, myöhemmin Burdigala
Gallia Aquitania (lat. Provincia Gallia Aquitania) tai vain Aquitania (lat. Provincia Aquitania) oli Rooman valtakunnan provinssi, joka sijaitsi Galliassa ja käsitti suunnilleen nykyisen Ranskan lounaisosan.
Maantiede

Gallia Aquitanian provinssi käsitti Gallian ja samalla nykyisen Ranskan lounaisosan, mukaan lukien pääosan Biskajanlahden (lat. Mare Cantabricum) rannikosta. Provinssiin kuuluivat muun muassa nykyiset Auvergne ja Poitou-Charentes sekä alun perin myös Gascogne. Provinssia rajasivat etelässä Pyreneiden vuoret, lännessä Atlanttiin kuuluva Biskajanlahti, ja pohjoisessa ja idässä Loire- ja Rhone-joet. Provinssin pohjois- ja koillispuolella sijaitsi Gallia Lugdunensiksen provinssi, kaakkoispuolella Gallia Narbonensis ja eteläpuolella Hispania Tarraconensis.
Provinssin hallinnollinen keskus oli Mediolanum Santonum (nyk. Saintes), myöhemmin Burdigala (nyk. Bordeaux). Muihin tärkeisiin kaupunkeihin kuului muun muassa Limonum eli Pictavium (nyk. Poitiers).
Maantiede > Kaupunkeja

Gallia Aquitanian roomalaisaikaisia kaupunkeja olivat muun muassa:
Aginnum
Albiensium
Anderitum
Aquae calidae
Aquae Tarbellicae
Augustonemetum
Augustoritum
Avaricum
Burdigala
Condate (kaksi samannimistä)
Cossio
Divona
Elimberrum eli Augusta Auscorum
Elusa
Forum Ligneum
Iculisma
Iluro
Lactora
Limonum eli Pictavium
Lugdunum Convenarum
Mediolanum Santonum
Noviodunum
Oppidum novum
Ruessium
Segodunum
Tolosa
Vesunna
Aiheesta muualla

Kuvia tai muita tiedostoja aiheesta Gallia Aquitania‎ Wikimedia Commonsissa
Italian alueet ja Rooman provinssit vuonna 117
| --- | --- |
AugustuksenItalian alueet:   Regio I Latium et Campania  Regio II Apulia et Calabria  Regio III Lucania et Bruttii  Regio IV Samnium  Regio V Picenum  Regio VI Umbria  Regio VII Etruria  Regio VIII Aemilia  Regio IX Liguria  Regio X Venetia et Histria  Regio XI Transpadana 
Provinssit:   Achaea  Aegyptus  Africa proconsularis  Alpes Cottiae  Alpes maritimae  Alpes Poeninae et Graiae  Arabia Petraea  Armenia  Asia  Assyria  Bithynia et Pontus  Britannia  Cappadocia  Cilicia  Creta et Cyrene  Cyprus  Dacia  Dalmatia  Epirus  Galatia  Gallia Aquitania  Gallia Belgica  Gallia Lugdunensis  Gallia Narbonensis  Germania inferior  Germania superior  Hispania Baetica  Hispania Tarraconensis  Judaea  Lusitania  Lycia et Pamphylia  Macedonia  Mauretania Caesariensis  Mauretania Tingitana  Mesopotamia  Moesia inferior  Moesia superior  Noricum  Pannonia inferior  Pannonia superior  Raetia  Sardinia et Corsica  Sicilia  Syria  Thracia 
Rooman provinssit Diocletianuksen uudistuksesta n. vuonna 293
Achaea
Aegyptus Herculia
Aegyptus Jovia
Aemilia et Liguria
Africa proconsularis
Alpes Cottiae
Alpes maritimae
Alpes Poeninae et Graiae
Apulia et Calabria
Aquitania prima
Aquitania secunda
Arabia
Armenia minor
Asia
Baetica
Belgica prima
Belgica secunda
Bithynia
Britannia prima
Britannia secunda
Campania
Cappadocia
Caria
Carthaginensis
Cilicia
Corsica
Creta
Cyprus
Dacia mediterranea
Dacia ripensis
Dalmatia
Dardania
Diospontus
Epirus nova
Epirus vetus
Europa
Flaminia et Picenum
Flavia Caesariensis
Galatia
Gallaecia
Germania prima
Germania secunda
Haemimontus
Hellespontus
Insulae
Insulae Baleares
Isauria
Libya inferior
Libya superior
Lucania et Bruttii
Lugdunensis prima
Lugdunensis secunda
Lusitania
Lycia et Pamphylia
Lydia
Macedonia
Mauretania Caesariensis
Mauretania Sitifensis
Mauretania Tingitana
Maxima Caesariensis
Mesopotamia
Moesia prima
Moesia secunda
Narbonensis prima
Narbonensis secunda
Noricum mediterraneum
Noricum ripense
Numidia Cirtensis
Numidia militiana
Novempopulana
Osroene
Pannonia prima
Pannonia secunda
Paphlagonia
Phrygia prima
Phrygia secunda
Pisidia
Pontus Polemoniacus
Praevalitana
Raetia prima
Raetia secunda
Rhodope
Samnium
Sardinia
Savia
Scythia
Sequania
Sicilia
Syria Coele
Syria Palaestina
Syria Phoenice
Tarraconensis
Thebais
Thessalia
Thracia
Tripolitania
Tuscia et Umbria
Valeria Byzacena
Valeria
Venetia et Histria
Viennensis
Gallian provinssit, Gallia Aquitania reunustettu violetilla.
Gávdos (kunta)

| Gávdos Gávdoksen kunta Γαύδος Δήμος Γαύδου |
| --- | --- |
 Kunnan muodostavat Gavdopoúlan (pienempi) ja Gávdoksen saaret.
 Kunnan sijainti
 Gávdos
 Koordinaatit: 34°50′N, 24°05′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Hallinto:  
 – Asutustyyppi:  kunta
 – Kallikrates-koodi:  7403
 – Kuntakeskus:  Kastrí
Pinta-ala:  
 – Kokonaispinta-ala:  33,0 km²
Väkiluku (2011):  152
 – Väestötiheys:  4,61 as./km²
Aikavyöhyke:  UTC+2
 – Kesäaika:  UTC+3
Postinumero:  730 01
Suuntanumero(t):  28230
Rekisterikilpi:  ΧΝ
 
 gavdos-dimos.com 
Infobox OKVirheellinen NIMI-arvo: 
Gávdos (kreik. Γαύδος eli Δήμος Γαύδου, Dímos Gávdou) on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 33,0 neliökilometriä ja väkiluku 152 (vuonna 2011). Kunnan kuntakeskus on Kastrí.
Gávdoksen kunta käsittää Gávdoksen saaren. Lisäksi siihen kuuluu pienempi Gavdopoúlan saari. Kunta sijaitsee Välimeressä Kreetan saaresta noin 50 kilometriä etelään. Euroopan eteläisin kohta (34°48.07′N, 24°007.35′E) Trypitínniemi sijaitsee Gávdoksen saarella.
Nykyinen Gávdoksen kunta syntyi, kun Gávdoksen itsenäinen kyläkunta muutettiin kunnaksi vuoden 2011 alussa Kallikrates-suunnitelman mukaisesti.
Kunnan osat

Gávdoksen kunta muodostuu seuraavista kylä- ja kaupunkiyhdyskunnista ja asutuksista:
| Kylä, kaupunki tai muu asutus | Väkiluku (2011) |  |
| --- | --- | --- |
| Ámpelos | 10 |  |
| Fókia | 53 |  |
| Gavdopoúla (saari) | 0 |  |
| Karavé | 21 |  |
| Kastrí | 37 |  |
| Vatsianá | 31 |  |
Yhteensä: 152
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Γαύδου (Arkistoitu – Internet Archive). Gávdoksen kunnan verkkosivut. (kreikaksi)
Kreetan alue
| --- | --- |
Chanián alueyksikkö:   Apokóronas  Chaniá  Gávdos  Kántanos-Sélino  Kíssamos  Plataniás  Sfakiá 
Iraklionin alueyksikkö:   Archánes-Asteroúsia  Chersónisos  Faistós  Górtyna  Iraklion  Malevízi  Minóa Pediáda  Viánnos 
Lasíthin alueyksikkö:   Ágios Nikólaos  Ierápetra  Oropédio Lasithíou  Siteía 
Réthymnon alueyksikkö:   Ágios Vasíleios  Amári  Anógeia  Mylopótamos  Réthymno
Maureen George

| Mitalit> Maa:   Zimbabwe.Naisten maahockey. Olympialaiset  | Mitalit> Maa:   Zimbabwe.Naisten maahockey. Olympialaiset  | Mitalit> Maa:   Zimbabwe.Naisten maahockey. Olympialaiset  | Maa:   Zimbabwe> Naisten maahockey. |
| --- | --- | --- | --- |
|  Kultaa | Moskova 1980 |  |  |
Maureen Jean George (s. 1. syyskuuta 1955 Bulawayo, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.
George pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
Pyhä Gellért

Gerard Sagredo Venetsia
Pyhän Gellértin murha ja hautajaiset keskiaikaisessa Anjoun kuningassuvun legendassa.
Pyhä Gellért (lat. Gerardus, ital. Gerardo; n. 980 Italia – 1046 nyk. Budapest, Unkari), oli italialaissyntyinen pappi, jolla oli tärkeä rooli Unkarin kääntymisessä kristinuskoon. Hän oli Csanádin piispa ja toimi Unkarin ensimmäisen kristityn kuninkaan Tapanin pojan, prinssi Imren opettajana. Gellért oli myös Unkarin ensimmäinen nimeltä tunnettu kirkollisten tekstien kirjoittaja.
Gellért kärsi marttyyrikuoleman vuonna 1046 nykyisessä Budapestissa, myöhemmin hänen mukaansa nimetyllä kukkulalla. Hän sai surmansa pakanallisessa kapinaliikkeessä, kun Unkarissa käytiin Tapani I:n kuoleman (1038) jälkeistä valtataistelua. Kapinalliset tappoivat monia piispoja ja pappeja, kunnes Andreas I (vallassa 1046–1060) kukisti heidät. Legendan mukaan Gellért työnnettiin piikkitynnyriin ja vieritettiin jyrkältä vuorenrinteeltä alas Tonavaan, ja kesti seitsemän vuotta pestä kivet puhtaaksi hänen verestään. Vuori nimettiin myöhemmin Gellértinvuoreksi, ja nykyään se on yksi Budapestin tunnetuimpia näköalapaikkoja. Kukkulan rinteessä näkyvällä paikalla on myös Gellértin muistomerkki.
Gellért kanonisoitiin pyhimykseksi vuonna 1083 yhdessä Tapanin ja Imren kanssa, ja hän on yksi Unkarin suojeluspyhimyksistä. Hänet on haudattu Belvárosin seurakuntakirkkoon.
Muistomerkki

Paikalle, missä Gellért luultavasti murhattiin, pystytettiin muistomerkki vuonna 1904. Muistomerkissä on veistos, suihkulähde ja puoliympyrän muotoinen pylväikkö. Veistos kuvaa pyhää Gellértiä, joka pitää ristiä koholla oikeassa kädessään ja jonka jalkojen juureen on polvistunut kristinuskoon kääntynyt unkarilainen. Veistoksen on suunnitellut Gyula Jankovits ja pylväikön Imre Francsek.